આપણું જીવન હવે મહદઅંશે મીકેનિકલ થતું જાય છે તેથી એકના એક વિચાર આપણા પર હુમલો કર્યા જ કરે છે અને આપણને દબાવ્યા કરે છે. થોડુંક બહાર નીકળો…. શક્ય હોય તો પરિવારને લઈને નજીકમાં ક્યાંક પ્રવાસે જાઓ. પ્રકૃતિના સાંન્નિધ્યમાં રહો. થોડી હળવી કસરતો કરો. ભોગ-વિલાસ પર સંયમ રાખો. ભોગવૃત્તિ અને વાસના વધવાથી ચિત્તભ્રમ થાય છે, અને એમ થવાથી નાની નાની ઘટનાઓ પણ પહાડ જેવડી મોટી ભાસે છે. સુપાચ્ય અને હળવો ખોરાક લો. સાંજે થોડું ચાલવા જાઓ. સુંદર પુસ્તકો વાંચો.